
A V I Z

asupra proiectului de Lege  pentru aprobarea Ordonanţei de urgenţă a Guvernului nr.38/2004 privind unele măsuri în domeniul învăţământului
În conformitate cu prevederile art. 89 şi 107  din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege  pentru aprobarea Ordonanţei de urgenţă a Guvernului nr.38/2004 privind unele măsuri în domeniul învăţământului,  trimis cu adresa nr.P.L.- X 390 din  15 iunie  2004, înregistrată sub nr.31/631 din  16 iunie  2004.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  21 iunie 2004.



Membrii comisiei au examinat ordonanţa  de urgenţă a Guvernului supusă aprobării, expunerea de motive la proiectul de lege  şi avizul favorabil al Consiliului Legislativ nr.758/4.05.2004.



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat la 14 iunie 2004.



În raport de obiectul şi conţinutul său, ce vizează modificarea unei legi organice,  proiectul de lege face parte din categoria legilor organice.
PREŞEDINTE,                                          

Prof. univ. dr. Ion NEAGU 
consilier

Diaconu Dumitra

